Rådhuset hadde som seg hør og bør bystyresal og lokaler for administrasjonen. Den vestre delen var helt fra starten reservert rettsvesenet med politistasjon og arrestlokaler i første etasje og rettssal i overetasjen. Senere ble hele vestre del overtatt av Umeå tingsrätt. I første etasje fantes dessuten i mange år byens telegrafstasjon og postkontor, mens en auksjonsforretning holdt til i kjelleren.